**ดีควอลิเนียม**

**ความแรง 10 มิลลิกรัม**

**ชนิดเม็ดสอดช่องคลอด**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า ดี-ควอ-ลิ-เนียม-คลอ-ไรด์ (Dequalinium chloride) เป็นยาในกลุ่มฆ่าเชื้อแบคทีเรีย

**1.2 ยานี้ใช้เพื่ออะไร**

* ยานี้ใช้ เพื่อรักษาอาการตกขาวในช่องคลอดที่เกิดจากการติดเชื้อแบคทีเรีย

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* มีแผลบริเวณช่องคลอดและปากมดลูก
* ยังไม่เคยมีประจำเดือน

**2.2 ข้อควรระวังเมื่อใช้ยานี้**

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง หรือให้นมลูก
* ก่อนถึงกำหนดคลอด 12 ชั่วโมง เพื่อป้องกันเด็กแรกเกิดสัมผัสยา
* เมื่อใช้ยาจนครบกำหนดแต่ยังมีอาการอยู่
* เมื่อใช้ยาจนครบกำหนดและหายแล้ว แต่กลับมาเป็นซ้ำ
* อายุต่ำกว่า 18 ปี
* อายุมากกว่า 55 ปี
* กำลังคุมกำเนิดด้วยถุงยางอนามัยผู้หญิง

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**3. วิธีใช้ยา**

* 1. **ขนาดและวิธีใช้**
* ควรสอดยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการสอดยานี้ขึ้นกับชนิดและความรุนแรงของโรค
* **ขนาดยา** ใช้สอดช่องคลอดครั้งละ 1 เม็ด

วันละ 1 ครั้ง ก่อนนอน เป็นเวลา 6 วัน

**วิธีใช้ยาเม็ดสอดช่องคลอด**

* ล้างมือให้สะอาด แล้วแกะกระดาษห่อเม็ดยาออก
* จุ่มเม็ดยาในน้ำสะอาดพอให้ยาชื้น เพื่อลดการระคายเคือง
* นอนหงายโดยชันเข่าขึ้นและแยกขาออก
* สอดยาเข้าช่องคลอดให้ลึกที่สุดเท่าที่จะทำได้ โดยใช้นิ้วช่วยดันยาเข้าไป
* นอนในท่าเดิมสักครู่ ไม่ต่ำกว่า 15 นาที จนกว่ายาจะละลายหมด อาจใช้กระดาษชำระซ้อนทบกันหลาย ๆ ชิ้น หรือผ้าอนามัยรองที่กางเกงในไว้ เพื่อรองรับส่วนของยาที่อาจไหลออกมา

**3.2 หากลืมสอดยาควรทำอย่างไร**

* ให้สอดยาในรอบถัดไปตามปกติ ห้ามสอดยาเพิ่มเป็น 2 เท่า

**3.3 ถ้าสอดยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง เช่น มีแผลที่ช่องคลอดหลังสอดยา ให้รีบนำส่งโรงพยาบาลทันที

**4. ข้อควรปฏิบัติระหว่างใช้ยา**

* ให้สอดยานี้ติดต่อกันจนครบตามคำแนะนำของแพทย์ หรือเภสัชกร เพื่อป้องกันเชื้อดื้อยา
* ไม่ควรใช้ผลิตภัณฑ์ทำความสะอาดช่องคลอดระหว่างใช้ยานี้ในช่วงการรักษา
* ไม่ควรมีเพศสัมพันธ์ระหว่างใช้ยานี้ หรือหากมีเพศสัมพันธ์ให้ใช้ถุงยางอนามัย
* ควรคุมกำเนิดด้วยวิธีอื่นร่วมด้วย หากใช้ถุงยางอนามัยชนิดที่ทำจากน้ำยางสังเคราะห์
* ควรหยุดยาระหว่างวันที่มีประจำเดือน และกลับมาสอดยาต่อให้ครบตามกำหนดหลังประจำเดือนหยุด

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษ บวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก มีจ้ำตามผิวหนัง

“**ต้องหยุดยาแล้วไปพบแพทย์ทันที**”

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* มีน้ำออกจากช่องคลอด
* คันหรือแสบช่องคลอด
* มีฝ้าหรือคราบขาวที่ช่องคลอด
* มีเลือดออกจากช่องคลอด
* เจ็บหรือปวดที่ช่องคลอด
* ปวดหัว คลื่นไส้

“**ไม่จำเป็นต้องหยุดยา**

**แต่ถ้ามีอาการรุนแรงให้ไปพบแพทย์**”

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง โดยทั่วไปควรเก็บที่อุณหภูมิห้องไม่เกิน <ปรับตามทะเบียนยา> องศาเซลเซียส ไม่เก็บยาในที่ร้อนหรือชื้น เช่น ในรถ ห้องน้ำ ห้องครัว
* ควรแกะยาเมื่อจะใช้สอดช่องคลอดในแต่ละครั้งเท่านั้น ห้ามแกะยาออกจากแผงไว้ก่อน เพราะยาอาจเสียได้
* เก็บยาให้พ้นมือเด็ก

**7. ลักษณะและส่วนประกอบของยานี้**

* **ลักษณะยา** <ลักษณะตามทะเบียนยา>
* **ตัวยาสำคัญ** ดี-ควอ-ลิ-เนียม (Dequalinium)
* **ส่วนประกอบอื่น ๆ** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>